
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ

РАШЭННЕ
	«15» красавіка 2022 г.
	       № 60
	                           г. Масква


Аб выніках работы сумеснай даследчай групы 
па вывучэнні пытання аб мэтазгоднасці заключэння пагаднення
аб свабодным гандлі паміж Еўразійскім эканамічным саюзам
і яго дзяржавамі-членамі, з аднаго боку, 
і Рэспублікай Інданезія, з другога боку 
Прыняўшы да ведама выніковы даклад сумеснай даследчай групы па вывучэнні пытання аб мэтазгоднасці заключэння пагаднення аб свабодным гандлі з Рэспублікай Інданезіяй (далей – сумесная даследчая група), сфарміраванай у адпаведнасці з распараджэннем Савета Еўразійскай эканамічнай камісіі ад 11 верасня 2020 г. № 19, Савет Еўразійскай эканамічнай камісіі вырашыў:
1. Адобрыць праект рашэння Вышэйшага Еўразійскага эканамічнага саюза «Аб пачатку перагавораў з Рэспублікай Інданезія аб заключэнні пагаднення аб свабодным гандлі» (прыкладаецца) і прадставіць яго для разгляду Вышэйшым Еўразійскім эканамічным саветам.
2. Адобрыць прыкладзеныя канцэптуальныя палажэнні праекта пагаднення аб свабодным гандлі паміж Еўразійскім эканамічным саюзам і яго дзяржавамі-членамі, з аднаго боку, і Рэспублікай Інданезія, з другога боку, падрыхтаваныя ў рамках работы сумеснай даследчай групы. 
3. Гэта Рашэнне ўступае ў сілу па сканчэнні 10 каляндарных дзён з даты яго афіцыйнага апублікавання. 
Члены Савета Еўразійскай эканамічнай камісіі:
	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

	М. Грыгаран
	І. Петрышэнка
	Б. Султанаў
	А. Кажошаў
	А. Авярчук


Праект

ВЫШЭЙШЫ ЕЎРАЗІЙСКІ ЭКАНАМІЧНЫ САВЕТ

РАШЭННЕ
	«      »                     20     г.
	         № 
	   г.



Аб пачатку перагавораў з Рэспублікай Інданезія 
аб заключэнні пагаднення аб свабодным гандлі
На падставе артыкула 7 Дагавора аб Еўразійскім эканамічным саюзе ад 29 мая 2014 года Вышэйшы Еўразійскі эканамічны савет вырашыў: 
1. Дзяржавам – членам Еўразійскага эканамічнага саюза сумесна з Еўразійскай эканамічнай камісіяй пачаць перагаворы з Рэспублікай Інданезія аб заключэнні пагаднення аб свабодным гандлі. 

2. Савету Еўразійскай эканамічнай камісіі зацвердзіць дырэктывы на перагаворы, указаныя ў пункце 1 гэтага Рашэння.
3. Гэта Рашэнне ўступае ў сілу з даты яго афіцыйнага апублікавання. 
Члены Вышэйшага Еўразійскага эканамічнага савета:
	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі


	
	АДОБРАНЫ

Рашэннем Савета
Еўразійскай эканамічнай камісіі
ад 15 красавіка 2022 г. № 60


КАНЦЭПТУАЛЬНЫЯ ПАЛАЖЭННІ 
праекта пагаднення аб свабодным гандлі паміж Еўразійскім эканамічным саюзам і яго дзяржавамі-членамі, з аднаго 
боку, і Рэспублікай Інданезія, з другога боку
I. Уводзіны
Гэтыя канцэптуальныя палажэнні адлюстроўваюць узаемаразуменне па ахопе пагаднення аб свабодным гандлі паміж Еўразійскім эканамічным саюзам і яго дзяржавамі-членамі, з аднаго боку, і Рэспублікай Інданезія, з другога боку (далей адпаведна – пагадненне, бакі).
Гэтыя канцэптуальныя палажэнні ўтрымліваюць пералік пытанняў, датычных гандлю, якія падлягаюць уключэнню ў пагадненне без урону для фінальнай пазіцыі бакоў у ходзе перагавораў. Гэты пералік не з’яўляецца вычарпальным, у ходзе перагавораў могуць быць уключаны дадатковыя пытанні па згодзе бакоў.
II. Мэты (ключавыя прынцыпы)
Мэтамі (ключавымі прынцыпамі) заключэння пагаднення з’яўляюцца:
фарміраванне ўзаемавыгадных дамоўленасцей, накіраваных на ўстанаўленне рэжыму свабоднага гандлю таварамі паміж бакамі; 

распрацоўка неабходных эфектыўных працэдур для імплементацыі пагаднення і яго сумеснага адміністравання;
стварэнне прэферэнцыйных умоў для асноўных напрамкаў гандлёва-эканамічнага супрацоўніцтва, што ўяўляюць узаемную цікавасць, якія могуць уключаць у сябе ў тым ліку лібералізацыю ставак увазных мытных пошлін і іншых бар’ераў ва ўзаемным гандлі таварамі.
III. Задачы
Задачамі заключэння пагаднення з’яўляюцца: 

пашырэнне доступу тавараў на рынак, спрашчэнне гандлю, 
у тым ліку праз зніжэнне і ліквідацыю тарыфных і нетарыфных бар’ераў;
нарошчванне гандлёвага абароту паміж бакамі; 
развіццё гандлёва-эканамічнага супрацоўніцтва паміж бакамі і стварэнне дадатковых умоў для павышэння канкурэнтаздольнасці.
IV. Асноўныя пытанні
У рамках пагаднення падлягаюць урэгуляванню наступныя пытанні:
1. Прававыя і «гарызантальныя» пытанні
Пагадненне павінна быць заключана на бестэрміновы перыяд.
Бакамі пагаднення павінны з’яўляцца Еўразійскі эканамічны саюз у рамках яго кампетэнцыі, устаноўленай Дагаворам аб Еўразійскім эканамічным саюзе ад 29 мая 2014 года, і (або) яго дзяржавы-члены, з аднаго боку, і Рэспубліка Інданезія, з другога боку.
Пагадненне павінна адпавядаць патрабаванням, устаноўленым пунктам 8(b) артыкула XXIV Генеральнага пагаднення па тарыфах і гандлі 1994 года (далей – ГАТТ 1994). 

У пагадненні павінны быць прадугледжаны: 
дзейсныя механізмы адміністравання пагаднення, у тым ліку фарміраванне пляцовак узаемадзеяння прадстаўнікоў бакоў (уключаючы стварэнне сумеснага камітэта з магчымасцю фарміравання дапаможных спецыялізаваных органаў і рабочых груп); 

працэдура вырашэння магчымых спрэчак паміж бакамі, якая заснавана на прынцыпе прыярытэту перагавораў і кансультацый і прадугледжвае дзейсныя механізмы фарміравання панэлі арбітраў, а ў рамках такой працэдуры ў якасці падставы для ініцыявання спрэчкі павінна быць прадугледжана толькі тлумачэнне і (або) прымяненне пагаднення, калі бок мяркуе, што мера другога боку не адпавядае яго абавязацельствам, прадугледжаным пагадненнем; 

выключэнні, якія адпавядаюць прадугледжаным артыкуламі XX і XXI ГАТТ 1994;
механізм перагляду пагаднення для забеспячэння выгад бакоў з улікам змяненняў у міжнародных эканамічных адносінах.
2. Гандаль таварамі (доступ на рынак)
Пагадненне павінна: 
прадугледжваць прэферэнцыйныя ўмовы для доступу тавараў, якія паходзяць з тэрыторый бакоў, а таксама можа ўтрымліваць дадатковыя ўмовы прадастаўлення рэжыму свабоднага гандлю; 
фіксаваць пералік таварных выключэнняў з рэжыму свабоднага гандлю; 
фіксаваць пераходныя перыяды, на працягу якіх павінна быць ліквідавана спагнанне пошлін ва ўзаемным гандлі таварамі, якія паходзяць з тэрыторый бакоў. 

Пагадненне павінна прадугледжваць абавязацельствы, у тым ліку такія, якія адпавядаюць прадугледжаным артыкуламі I, III, VIII і XI ГАТТ 1994.
3. Правілы вызначэння паходжання тавараў
Для мэт прадастаўлення тарыфных прэферэнцый пагадненнем павінны быць устаноўлены прэферэнцыйныя правілы вызначэння паходжання тавараў, якія павінны ўтрымліваць: 

крытэрыі, якія дазваляюць прызнаць тавар такім, што паходзіць 
з тэрыторыі боку (у прыватнасці, уключаць у сябе пералік поўнасцю атрыманых тавараў і крытэрыі дастатковай перапрацоўкі для тавараў, пры вытворчасці якіх выкарыстоўваюцца матэрыялы, што не паходзяць з тэрыторыі боку);
умовы прамой пастаўкі;
патрабаванні да дакументальнага пацвярджэння паходжання тавараў;
механізмы верыфікацыі і адміністрацыйнага супрацоўніцтва, якія дазваляюць мытным органам бакоў правяраць і кантраляваць паходжанне тавараў.
4. Меры аховы ўнутранага рынку
Пагадненнем павінна быць прадугледжана магчымасць прымянення ва ўзаемным гандлі мер гандлёвай аховы (антыдэмпінгавыя, спецыяльныя ахоўныя і кампенсацыйныя меры) у адпаведнасці з правіламі, устаноўленымі прымяняльнымі пагадненнямі СГА, у тым ліку магчымасць правядзення расследавання і прымянення такіх мер Рэспублікай Інданезія ў дачыненні да дзяржаў – членаў Еўразійскага эканамічнага саюза ў індывідуальным парадку. 
Адначасова пагадненнем могуць быць прадугледжаны ўдакладняльныя і дадатковыя палажэнні аб правядзенні ахоўных расследаванняў, у тым ліку пераглядаў (уключаючы ахоўныя расследаванні па абходзе меры), і прымяненні мер гандлёвай аховы, накіраваныя на паляпшэнне доступу на рынкі бакоў.  

Пагадненнем павінны быць прадугледжаны эфектыўныя спосабы ўзаемадзеяння паміж упаўнаважанымі органамі бакоў.
Пагадненнем таксама можа быць прадугледжана магчымасць прымянення бакамі двухбаковых ахоўных мер, у тым ліку вызначаны фармат прымянення меры ў дачыненні да дзяржаў – членаў Еўразійскага эканамічнага саюза.  

5. Мытныя працэдуры і спрашчэнне гандлю
Пагадненне будзе садзейнічаць умацаванню супрацоўніцтва ў мытнай сферы і спрашчэнню працэдур гандлю пры забеспячэнні эфектыўнага мытнага кантролю і прымянення мытных працэдур. 

Пагадненне будзе ўлічваць перадавую практыку ў сферы мадэрнізацыі і спрашчэння правіл і працэдур, якія датычацца 
імпарту, экспарту і транзіту, а таксама садзейнічаць 
павышэнню транспарэнтнасці і прадказальнасці мытных працэдур, развіццю электронных тэхналогій мытнага афармлення тавараў і ўмацаванню супрацоўніцтва паміж мытнымі органамі бакоў, уключаючы магчымую арганізацыю электроннага абмену 
інфармацыяй аб таварах, якія знаходзяцца ў гандлёвым абароце паміж бакамі.
Пагадненне павінна садзейнічаць эфектыўнаму ажыццяўленню і прымяненню міжнародных нормаў і стандартаў у галіне мытных і іншых звязаных з гандлем працэдур (палажэнняў СГА, у прыватнасці, палажэнняў Пагаднення аб спрашчэнні працэдур гандлю і дакументаў Сусветнай мытнай арганізацыі). Пагадненне будзе накіравана на садзейнічанне збліжэнню, каардынацыі і супрацоўніцтву ў галіне спрашчэння працэдур гандлю з выкарыстаннем адпаведных міжнародных стандартаў (па меры неабходнасці).
У рамках пагаднення магчыма разгледзець пытанне аб мерапрыемствах у галіне супрацоўніцтва, накіраваных на ўмацаванне ўзаемаразумення, а таксама на ўзаемную адміністрацыйную дапамогу ў мытных пытаннях.
6. Стандарты, тэхнічныя рэгламенты і працэдуры ацэнкі адпаведнасці
Пагадненне павінна інкарпараваць палажэнні Пагаднення па тэхнічных бар’ерах у гандлі, якое ўтрымліваецца ў Дадатку 1А да Пагаднення СГА, і ўтрымліваць дадатковыя абавязацельствы ў такіх сферах, як транспарэнтнасць, стандарты, тэхнічныя рэгламенты, ацэнка адпаведнасці, і механізм для вырашэння праблем, звязаных з тэхнічнымі бар’ерамі ў гандлі. 

Пагадненнем павінна быць прадугледжана фіксацыя абавязацельстваў бакоў у дачыненні да дакладных часавых 
інтэрвалаў (пераходных перыядаў) паміж прыняццем тэхнічнага рэгламенту або працэдуры ацэнкі адпаведнасці і іх уступленнем 
у сілу.
7. Санітарныя, ветэрынарныя і фітасанітарныя (СФС) меры
Пагадненне павінна інкарпараваць палажэнні Пагаднення па прымяненні санітарных і фітасанітарных мер, якое ўтрымліваецца ў Дадатку 1А да Пагаднення СГА. 

Пагадненне павінна прадугледзець: 

магчымасць і ўмовы прызнання эквівалентнасці СФС мер, прызнанне канцэпцыі рэгіянальных умоў, а таксама пытанні транспарэнтнасці і інфармацыйнага абмену ў частцы прымененых СФС мер; 

стварэнне механізмаў супрацоўніцтва, а таксама магчымасць правядзення кансультацый з мэтай вырашэння пытанняў прымянення СФС мер, якія аказваюць уплыў на ўзаемны гандаль. 

8. Інтэлектуальная ўласнасць
Пагадненне павінна прадугледзець:
эфектыўныя прававыя рамкі без урону ў дачыненні да заканадаўства бакоў для супрацоўніцтва ў сферы абароны правоў на аб’екты інтэлектуальнай уласнасці, уключаючы вынаходкі, трансфер тэхналогій, аб’екты аўтарскага права і сумежных правоў, таварныя знакі, прамысловыя ўзоры, селекцыйныя дасягненні, геаграфічныя ўказанні і найменні месцаў паходжання тавараў і г. д.; 
працэдуры, якія дазволяць праваўладальніку пры наяўнасці
ў яго абгрунтаваных падазрэнняў у тым, што мае месца парушэнне яго правоў, падаць заяву ў мытныя органы бакоў з патрабаваннем прымяніць меры абароны сваіх правоў на інтэлектуальную ўласнасць.
Пагадненне павінна прадугледзець, што бакі прымяняюць адзін да аднаго палажэнні Пагаднення па гандлёвых аспектах правоў інтэлектуальнай уласнасці, якое ўтрымліваецца ў Дадатку 1С да Пагаднення СГА.
9. Канкурэнцыя
Пагадненне можа ў выпадку ўзаемнай згоды бакоў вызначыць прынцыпы, у адпаведнасці з якімі бакі могуць супрацоўнічаць у сферы рэгулявання канкурэнцыі і канкурэнтнай палітыкі (у прыватнасці, транспарэнтнасці, недыскрымінацыі, справядлівасці), а таксама віды антыканкурэнтных паводзін і можа рэкамендаваць бакам прымаць неабходныя меры па абмежаванні антыканкурэнтных паводзін кампаній, паводзін, якія аказваюць негатыўны ўплыў на гандаль. У якасці форм супрацоўніцтва ў пагадненні могуць быць прадугледжаны абмеркаванне пытанняў і абмен паміж упаўнаважанымі органамі бакоў неканфідэнцыйнай інфармацыяй, супрацоўніцтва ў правапрымяняльнай дзейнасці і абмен вопытам.
10. Супрацоўніцтва
Пагадненне можа быць накіравана на стварэнне базы для садзейнічання галіноваму супрацоўніцтву ў сферах, якія ўяўляюць узаемную цікавасць, уключаючы магчымасць стварэння механізмаў для прасоўвання супрацоўніцтва ў такіх сферах з улікам розных узроўняў развіцця, патэнцыялу і асаблівасцей бакоў.
Пагадненне таксама можа садзейнічаць павышэнню канкурэнтаздольнасці і развіццю інавацыйнай дзейнасці, стымуляваць вытворчасць прадукцыі з дабаўленай вартасцю.
Пагадненне можа падтрымліваць намаганні па інклюзіўным устойлівым развіцці ў адпаведнасці з такімі міжнароднымі нормамі, як мэты ўстойлівага развіцця.
11. Электронны гандаль
Пагадненне будзе замацоўваць рамачныя дамоўленасці па пытаннях выкарыстання электронных тэхналогій у гандлі (у прыватнасці, электроннай аўтэнтыфікацыі і электронных лічбавых подпісаў, аховы персанальных даных удзельнікаў электроннага гандлю, беспапяровага гандлю, трансгранічнай перадачы даных, выкарыстанні электронных дакументаў), што дасць магчымасць павысіць бяспеку і спрасціць працэдуры ў рамках электроннага гандлю, знізіць выдаткі кампаній (у тым ліку часовыя, якія патрабуюцца для ажыццяўлення знешнегандлёвай здзелкі).
12. Транспарэнтнасць
Пагадненне павінна ўключаць у сябе палажэнні аб апублікаванні адпаведных нарматыўных актаў, стварэнні даведачных цэнтраў і адзіных цэнтраў (кантактных пунктаў) для прадастаўлення інфармацыі, якая датычыцца палажэнняў пагаднення.

